BCP:ราคาเกือบต่ำสุดในกลุ่มโรงกลั่นโบรกฯแนะซื้อราคาเป้าหมาย 37.9 บ.
BCP ราคาหุ้นที่ปรับตัวลดลงมาจากความกังวลเกี่ยวกับการตั้งด้อยค่าเงินลงทุนที่มากกว่าคาด ทำให้มูลค่าหุ้นซื้อขายกันอยู่ที่เพียง 6.1x PER และ 0.88x PBV เกือบต่ำสุดในกลุ่มโรงกลั่น จึงคงคำแนะนำ "ซื้อ" ด้วยราคาเป้าหมาย 37.9 บาท
29 ม.ค. 2559

บล.กสิกรไทย ระบุในบทวิเคราะห์วันนี้ (29 ม.ค.) ว่า บริษัท บางจากปิโตรเลียม จำกัด (มหาชน) หรือ BCP คาดจะประกาศผลประกอบการไตรมาส 4/58 เป็นขาดทุน 225 ล้านบาท ลดลงจากไตรมาส 3/58 ที่มีกำไรสุทธิ 432 ล้านบาท เป็นผลมาจากการขาดทุนจากสัญญาซื้อขายน้ำมันล่วงหน้าและการตั้งสำรองด้อยค่าเงินลงทุนใน Nido
ทั้งนี้ ผลการดำเนินงานของ BCP จะถูกกดดันต่อเนื่องจากการขาดทุนสต๊อกน้ำมัน และการหยุดเพื่อซ่อมบำรุงโรงกลั่น 45 วัน ในไตรมาส1/59 แต่อย่างไรก็ตามจากราคาหุ้นที่ปรับตัวลดลงมาจากความกังวลเกี่ยวกับการตั้งด้อยค่าเงินลงทุนที่มากกว่าคาด ทำให้มูลค่าหุ้นซื้อขายกันอยู่ที่เพียง 6.1x PER และ 0.88x PBV เกือบต่ำสุดในกลุ่มโรงกลั่น จึงคงคำแนะนำ “ซื้อ” ด้วยราคาเป้าหมาย 37.9 บาท 